VERIFICAREA STĂRII TEHNICE ȘI FUNȚIONALE A CONSTRUCȚIILOR HIDROTEHNICE CU ROL DE APĂRARE ÎMPOTRIVA INUNDAȚIILOR DE PE RÂURILE INTERIOARE ȘI DE LA DUNĂRE, DIN JUDEȚUL TELEORMAN

Rețeaua hidrografică însumează o lungime de 1591 km dintre care 111,89 km regularizați și 207 km îndiguiți. Teritoriul județului Teleorman este străbătut de la nord la sud de următoarele râuri: Olt, Vedea, Teleorman, Calmațui, Urlui, Câinelui, Clănița, Dâmbovnic, iar Fluviul Dunărea limitează partea de sud a județului(ccaa. 88 km).

În conformitate cu prevederile Hotărârii Guvernului nr. 43/2020 privind organizarea și funcționarea Ministerului Mediului, Apelor și Pădurilor, ale Ordinului ministrului apelor și pădurilor și al ministrului afacerilor interne nr. 459/78/2019 pentru aprobarea Regulamentului privind gestionarea situațiilor de urgență generate de inundații, fenomene meteorologice periculoase, accidente la construcții hidrotehnice, poluări accidentale pe cursurile de apă și poluări marine în zona costieră, precum și ale Programului principalelor acțiuni ale Comitetului Ministerial pentru Situații de Urgență pentru anul 2021, în perioada 06- 07.10.2021 s- a desfășurat acțiunea de verificare a stării tehnice și funcționale a construcțiilor hidrotehnice cu rol de apărare împotriva inundațiilor, din județul Teleorman. La această acțiune au participat reprezentanți ai Sistemului de Gospodărire a Apelor Teleorman, Inspectoratul pentru Situații de Urgență A.D.Ghica al județului Teleorman, ANIF Teleorman, Direcția Silvica Teleorman.

 În cadrul acțiunii de verificare au fost verificate 3 lucrări hidrotehnice și 2 acumulări permanente de categoria D (Roșiori I și Roșiori II), lucrări de regularizare, existența și întreținerea perdelelor forestiere, stocurile de materiale, existența la nivelul UAT-urilor a stocurilor de materiale, mijloacelor de alarmare cât și afişarea în locuri publice a semnificaţiei codurilor de culori pentru avertizările meteorologice şi hidrologice:

1. Îndiguire râu Teleorman- Dig Tătărăștii de Sus- Mal Stâng ( L= 4.50 km, an PIF- 1979, l coronament= 3,00 m, H med= 2,00 m)
2. Dig nr. 6 Fluviul Dunărea (L= 13,00 km, an PIF- 1987, l coronament= 5,00 m, H med= 5,00 m)
3. Apărare împotriva inundațiilor a orașului Alexandria(L=3,00 km, an PIF-1980, l coronament= 3.0 m, H mediu= 3.0 m)

La cele 3 lucrări hidrotehnice, din administrarea S.G.A. Teleorman, verificate s-au constatat următoarele aspecte:

* este asigurată continuitatea liniei de apărare;
* nu sunt ravenări şi alunecări de teren;
* taluzele sunt întreţinute corespunzător.

Au fost verificate prin sondaj, următoarele cursuri de apă:

 **-** conform P.G.A. 2021-S.G.A. Teleorman, s- a realizat lucrarea „Completări terasamente Dig Schela”, pe o lungime de 0.370 km.

**-** conform P.G.A. 2021-S.G.A. Teleorman, s-a realizat lucrarea ,,Completări terasamente Dig Lăceni”, pe o lungime de 2,00 km.

- Regularizare râu Vedea în zona localității Bragadiru:

 - Reprofilarea albiei

 - Consolidări de mal

 - Consolidarea digului

La momentul actual această lucrare se afla în curs de execuție.

 În anul 2021 la nivelul Direcției Silvice Teleorman, în suprefețele situate în zona dig-mal a Fluviului Dunărea, au fost realizate și se vor realiza urmatoarele lucrări:

* Lucrări de întreținere a plantațiilor, realizate pe suprafața totală de 499 ha;
* Lucrări de împăduriri ce se vor realiza până la sfârșitul anului 2021, suprafața totală de 48 ha, cu puieți forestieri din specia plop euroamerican și salcie;

Au fost verificate stocurile de mijloace şi materiale de apărare la sediul Formației Videle și la Magazia Formției de Intervenție Rapidă.

Au fost constatate următoarele:

- Materialele destinate acţiunilor de apărare împotriva inundaţiilor sunt depozitate în magazii, sunt păstrate pe rafturi în bune condiţii şi sunt etichetate corespunzător.

Au fost verificate primăriile localităților Orbeasca, Tătărăștii de Jos, constatându-se că au fost afișate semnificaţia codurilor de culori pentru avertizările meteorologice şi hidrologice, precum şi semnificaţia semnalelor de alarmare acustică a populaţiei la sediul primăriilor.

Pe lângă verificarea lucrărilor hidrotehnice a fost verificat și stadiul îndeplinirii măsurilor stabilite în anul 2020, drept urmare vă prezentăm mai jos măsurile propuse în anul 2020 cât si gradul de realizare:

1. Monitorizarea zonelor critice de pe cursurile de apă, în perioade cu ape mari din sezonul iarnă 2020 - primăvară 2021 şi intervenţia operativă în situaţii de urgenţă.

 Responsabili: S.G.A. Teleorman

 Termen: trim. IV 2020 – trim. I 2021

 ***Masură realizată***

1. Efectuarea lucrărilor de întreţinere a covorului vegetal de pe taluzurile digurilor, a bornelor şi barierelor (inclusiv completarea în zonele în care acestea lipsesc).

 Responsabili: S.G.A. Teleorman

 Termen: trimestrul al IV-lea 2021

 ***Masură realizată***

1. Realizarea lucrărilor cuprinse în Lista punctelor critice de pe cursurile de apă in urma unei prioritizări și în funcție de fondurile alocate, din judeţul Teleorman, în ordinea priorităţilor, cf. anexei nr. 1 la Procesul Verbal.

 Responsabili: S.G.A. Teleorman

 Termen: trimestrul IV 2021

 ***Masură realizată parțial***

1. Completarea stocului de mijloace şi materiale pentru intervenţii în situaţii de urgenţă conform Normativului cadru în vigoare în funcție de resursele financiare alocate. Inventarierea stocurilor de materiale și mijloace de apărare și demararea procedurilor de casare sau trecere în productie pentru materialele care au durata normată expirată.

 Responsabili: A.B.A. Argeș- Vedea, S.G.A. Teleorman

 Termen: permanent

 ***Masură realizată în limita bugetului***

1. Asigurarea fondurilor necesare, prin bugetul local, pentru constituirea şi completarea stocurilor de materiale şi mijloace de intervenţie, pentru apărare împotriva inundaţiilor şi poluărilor accidentale, în conformitate cu Normativul cadru de dotare aprobat prin Ordinul nr. 459/78/2019 pentru aprobarea Regulamentului privind gestionarea situațiilor de urgență generate de fenomene hidrometeorologice periculoase având ca efect producerea de inundații, secetă hidrologică, precum și incidente/accidente la construcții hidrotehnice, poluări accidentale pe cursurile de apă și poluări marine în zona costieră.

 Responsabil: Comitetele locale.

 Termen: permanent

 ***Masură realizată în limita bugetului***

7. Întreținerea perdelelor forestiere de protecție, în zona dig-mal, fluviul Dunărea.

 Responsabil: Directia Silvică Teleorman.

 Termen: 2021

 ***Masură realizată***

8. Integrarea Hărților de risc la inundatii în planurile de urbanism și amenajare a teritoriului de interes județean și local.

 Responsabili: C.J. Teleorman, Comitetele Locale.

 Termen: Permanent

***Masură realizată parțial***

9. Afișarea în locuri publice a semnificaţiei codurilor de culori pentru avertizările meteorologice şi hidrologice, precum şi semnificaţia semnalelor de alarmare acustică a populaţiei şi extrase din Planul local de apărare împotriva inundaţiilor, gheţurilor şi poluărilor accidentale la sediul primăriilor.

 Responsabil: Comitetele locale.

 Termen: permanent.

***Masură realizată***

Director S.G.A. Teleorman,

Ing. Danuț Virgil TEODORESCU

Inginer Șef S.G.A. Teleorman,

Ing. Gabriel Bogdan POPESCU

Șef Birou Situatii de Urgenta

Ing. Tudorel Adrian SPĂTARU